Urodziłach sie i dali mjyszkom w mojich pjyknych Swjyrklanach.Tu mom swoja familijo chłopeczka i sztworo dzieci,jedna wnuczka i dwóch wnuków.Dwoje starszych dzieci Beata i Darek som na swojim,a Łukasz i Izabela som przy nas czyli przy łojcach.Mjyszkomy jedyn kole drugigo i dobrze nom sam razym.Życi to jo mom sztyjc w gangu,łopjekuja sie mojom chorom mamuliczkomi pomogom mojimu we jego fyrmje,łaża po rozmajtych bjurach i łurzyndachbo mom te wszyski papjórkowe sprawy na głowje.A zamiłowań tyż mom dojś trocha i potym na wszysko czasu brakuje,a wszyskoje pjykne i ciekawe.Tuż lubja pisać te wjerszyki,rymowanki,a szczególnie po ślonsku,choć ji po polsku pisza wjersze.Zaglondom na ludzi,przyroda i z tond bjere sie potymtyż natchniyni,Lubja bez lato deptać po bosoku po trowje i czuja jak ta ziymja drgo i przyciongo.Narura je pjykno i z tond tyż moji zamiłowani do rzeczy naturalnychzwjonzanych z tom naturom czyli kamjyniami.Uzbjyrało mi sie tego już dojś trochai kjedy nic mi do głowy nie włazi bjera se ametyst i trzymja w rynce i tak se siedza.Lubja tyż we zygródce przy kwjotkach se porobić i radować sie jak wszysko pjyknierośnie,a mom dojś trocha tych kwjotków i krzoczków,Siadom se w lato do altany,popijom bonkaweczka i fajne sie wtedy pisze wjersze co szepce natura.A pisza te wjersze po ślonsku bo pszaja tyj slonskij godce i tak sie to wszyskopokulało,że sie sam na SG znodłach.Z poczontku było nas malutko i wjersze na SG mjeściłysie na jedna strona,a potym Karlus zaprosiół me ,a jo sie zgodziła i zrobjół nom nasze stronki na SG i tak już tu zostałach,a zaczło sie wszysko na NK kaj poznałach SG inaszego Karlusa.Tera sie rozrostomy i karlus nom nowe stronki szykuje.Tuż tyż zaproszom was na ni wszyskich serdecznie,tych co po ślonsku godajomi tych co nie poradzom na te nasze stronki SG ,tu sie wszysko zacznyło i z tondmożecie tyż iś dali na inksze nasze stronki SD,SF,SZ i Winszujymy.Pisza do was co by wom wszyskim przybliżyć tyn nasz Ślonsk i nasza pjykno godka,nasze tradycje i łobyczaje,pokazuja wom to mojimi wjerszami co czuja i co mom w sercu.
Przydź poczytać – zaproszomy
Pjykne stronki tukej momy
Bo ślonskij godce pszajymy
Do ciebje kamracie to szykujymy
Znojdziesz tukej rymowanki
Pjykne wjersze,wyliczanki
Filmy,jodło i muzyka
Tu je ślonsko tymatyka
szl_Latn pol_Latn szl_Latn szl_Latn szl_Latn szl_Latn szl_Latn szl_Latn ces_Latn